open-index/open-wikipedia-markdown huggingface dataset:
Suché

**Suché** je obec na Slovensku v okrese Michalovce.

## Polohopis
Obec Suché leží v severnej časti Východoslovenskej nížiny, v juhovýchodnej časti Pozdišovskej pahorkatiny, v nadmorskej výške okolo 142 m.

## Dejiny
Najstaršia správa o Suchom je v listine z roku 1266 o darovaní a vymedzení majetku Lesného, ktorý susedil s chotárom dediny Suché, patriacej šľachticovi Radnoltovi.

Po neúrode v roku 1830 postihla v roku 1831 obec cholera. V obci bola od 8. do 31. júla. V Suchom na ňu zomrelo 84 ľudí (matrika zomrelých uvádza ich počty: gréckokatolíkov 56, rímskokatolíkov 28). Táto epidémia podnietila na Zemplíne vypuknutie známeho roľníckeho povstania.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1805. Úpravami prešiel po druhej svetovej vojne. Priestor je zaklenutý pruskou klenbou. Fasády chrámu sú hladké s polkruhovo ukončenými oknami. Veža má nárožné zaoblenia. Ukončená je barokovou helmicou s laternou. 

## Referencie

## Zdroje
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.

## Iné projekty

## Externé odkazy
* 


Kategória:Obce okresu Michalovce
Rakovec nad Ondavou

**Rakovec nad Ondavou** je obec na Slovensku v okrese Michalovce.

## Dejiny
Prvá písomná zmienka o obci je z roku 1252. Po neúrode v roku 1830 postihla v roku 1831 obec cholera. V obci bola od 25. júla do 20. augusta. V Rakovci na ňu zomrelo 100 ľudí (matrika zomrelých uvádza ich počty: gréckokatolíkov 84, rímskokatolíkov 14, židov 2). Táto epidémia podnietila na Zemplíne vypuknutie známeho roľníckeho povstania.

## Kultúra a zaujímavosti
### Pamiatky
* Sirmaiovská kúria, jednopodlažná klasicistická stavba z druhej polovice 18. storočia. Úpravami prešla v roku 1995. Stavbe dominuje trojosový rizalit. Fasády sú členené okennými osami so šambránami pretiahnutými na celú výšku objektu. Pri kúrii sa nachádza anglický park. 
* Biordiho kúria, jednopodlažná klasicistická stavba z druhej polovice 18. storočia. História kúrie pochádza z roku 1851. V roku 1956 bol Okresným národným výborom v Michalovciach zriadený ako Domov dôchodcov. Od roku 1962 celý objekt slúži ako Domov sociálnych služieb. 

* Gréckokatolícky kostol ochrany Presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1760. Chrám má hladké fasády s polkruhovo ukončenými oknami. Veža členená lizénami je ukončená zvonovitou helmicou s laternou. 
* V tejto obci sa v roku 1857 narodil Štefan Miklósy (vlastným menom Štefan Mikloš)*,* prvý biskup Hajdúdorožskej eparchie, v súčasnosti povýšená na archieparchiu siu iuris (dnešné Maďarsko). 
* Nový Gréckokatolícky chrám zasvätený rovnakému patriocíniu ako starší chrám - Ochrane Presvätej Bohorodičky (cirkevnoslovansky Pokrov). Nový chrám bol dokončený v roku 2001 a vysvätení košickým eparchom, biskupom Milanom Chauturom. Stavba chrámu predstavuje modernú byzantskú architektúru a vyznačuje sa na svoju dobu jedinečným dvanásťuholným pôdorysom stavby. 
* V obci sa nachádza druhý najstarší dub (dub letný - *[[Quercus robur|Quercus robur L.]]*) na Slovensku. Výškou takmer 30 metrov a vekom viac ako 550 rokov patrí k najstarším na území Slovensko a podkarpatského oblúka. V 90. rokoch bol obvod duba spevnený betónom na mieste kde kedysi zasiahol do duba blesk a spôsobil jeho požiar. Zaujímavosťou je, že v katastri obce sa nachádza viacero stromov, ktorých vek dosahuje stovky rokov. 
* Rímskokatolícky kostol sv. Joachima a Anny, ktorý v roku 1999 posvätil Alojz Tkáč. 

## Referencie

## Iné projekty

## Externé odkazy
* 

## Zdroje
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.
* Prof. Žeňuch DrSc., PhDr. Peter: Bohorodička v kultúrnych dejinách Slovenska : *Slziaci klokočovský obraz Patrónky Zemplína*, 2020. 94 - 95 s.


Kategória:Obce okresu Michalovce
Vrbnica

**Vrbnica** je obec na Slovensku v okrese Michalovce.

## Kultúra a zaujímavosti
### Pamiatky
* Neoklasicistická kúria, jednopodlažná stavba na pôdoryse obdĺžnika s valbovou strechou z konca 19. storočia. Úpravami prešla v 20. rokoch 20. storočia. Fasády kúrie sú členené priebežným pásovaním a nárožnou bosážou. Okná majú profilované šambrány s klenákmi. 

* Rímskokatolícky kostol Mena Panny Márie, jednoloďová klasicistická stavba so segmentovým ukončením presbytéria a mierne predstavanou vežou, z roku 1834. Interiér je zaklenutý pruskou klenbou. Fasády kostola sú hladké, veža je členená lizénovými rámami a ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Voľa

**Voľa** je obec na Slovensku v okrese Michalovce. 

## Kultúra a zaujímavosti
### Pamiatky
* Gréckokatolícky chrám Zosnutia Presvätej Bohorodičky, jednoloďová baroková stavba s polkruhovým ukončením presbytéria a predstavanou vežou, z roku 1700. Koncom 18. storočia bol klasicisticky upravený. Obnovený bol v roku 1880 a 1902. Interiér je zaklenutý pruskými klenbami. Nachádza sa tu baldachýnový oltár a ikonostas z roku 1902. Fasády chrámu sú hladké s polkruhovo ukončenými oknami. Veža má nárožné zaoblenia, ukončená je zúženou nadstavbou s trojuholníkovými štítmi a ihlancovou helmicou. 

## Obyvateľstvo

### Zloženie obyvateľstva podľa národnosti

### Zloženie obyvateľstva podľa náboženského vyznania

## Referencie

## Iné projekty

## Externé odkazy
* 


Kategória:Obce okresu Michalovce
Vysoká nad Uhom

**Vysoká nad Uhom** je obec na Slovensku v okrese Michalovce. 

## Polohopis
Vysoká nad Uhom leží vo východnej časti Východoslovenskej nížiny na nánosovom vale rieky Uh v nadmorskej výške okolo 109 m.

## Kultúra a zaujímavosti
### Pamiatky
* Rímskokatolícky kostol Sedembolestnej Panny Márie, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, zo začiatku 19. storočia. Obnovou prešiel v roku 1937. Interiér je zaklenutý valenou klenbou, presbytérium lunetovou klenbou. Zariadenie kostola je novodobé. Fasády kostola sú členené lizénami a polkruhovo ukončenými oknami so šambránami. Veža je ukončená korunnou rímsou s terčíkom a ihlancovou helmicou. 

* Gréckokatolícky kostol Narodenia Presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z prvej polovice 19. storočia. Úpravou prešiel v roku 1900 a po druhej svetovej vojne. Zariadenie kostola pochádza z doby jeho vzniku. Fasády chrámu sú členené lizénami a polkruhovo ukončenými oknami. Veža vyrastá z pilastrového priečelia vo forme rizalitu, je členená pilastrami a ukončená barokovou helmicou. 

* Reformovaný kostol, jednoloďová neoklasicistická stavba s polygonálnym záverom a vežou tvoriacou súčasť jej hmoty, z roku 1912. Kostol bol poškodený počas druhej svetovej vojny, obnovený bol v roku 1946. Fasády kostola sú hladké, členené polkruhovo ukončenými oknami. Veža vyrastá z priečelia vo forme rizalitu, je členená kordónovými rímsami, nachádza sa tu nápisová tabuľa s vročením pripomínajúca postavene kostola. Veža je ukončená trojuholníkovými štítmi a ihlancovou helmicou.

### Zaujímavosti
V obci zomrela Anna Kolesárová, zastrelená vojakom Červenej armády. Dnes sa v obci nachádza Pastoračné centrum Anny Kolesárovej – DOMČEK, centrum mladých vo Vysokej nad Uhom.

## Osobnosti obce
### Rodáci
* Anna Kolesárová (* 1928 – † 1944), mučenica čistoty
* Michal Potocký (* 1912 – † 1996), rímskokatolícky kňaz, publicista, pedagóg

## Referencie

## Iné projekty

## Externé odkazy
* 


Kategória:Obce okresu Michalovce
Závadka (okres Michalovce)

**Závadka** je obec na Slovensku v okrese Michalovce.

## Polohopis
Obec Závadka sa svojou rozlohou a počtom obyvateľov zaradila medzi stredne veľké dediny rozprestierajúce sa v severnej časti Východoslovenskej nížiny v nadmorskej výške okolo 110 m.

## Referencie

## Iné projekty

## Externé odkazy
* 


Kategória:Obce okresu Michalovce
Zbudza

**Zbudza** je obec na Slovensku v okrese Michalovce.

## Polohopis
Obec susedí na západe s obcou Petrovce nad Laborcom, na juhu s mestom Michalovce - mestskou časťou Žabany, na východe s obcou Trnava pri Laborci, na severovýchode s obcou Oreské, na severe s obcou Staré a na severozápade s obcou Nacina Ves.

## Kultúra a zaujímavosti
### Pamiatky
* Rímskokatolícky kostol Sedembolestnej Panny Márie, jednoloďová románska stavba s pravouhlým ukončením presbytéria a predstavanou vežou, z druhej polovice 13. storočia. Úpravami prešiel v 18. storočí a v roku 1902, keď bola doplnená veža a kostol bol prefasádovaný. Zariadenie kostola je novodobé, zo staršieho zariadenia sa dochoval barokový oltárny obraz z roku 1749 a skupina sôch kalvárie z 18. storočia. Fasády kostola sú členené polkruhovo ukončenými oknami so šambránami, priečelie je lemované kvádrovaním. Veža vyrastá z priečelia vo forme rizalitu, je lemovaná kvádrovaním a ukončená ihlancovou helmicou.
* Gréckokatolícky kostol Premeneniu Pána, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z rokov 1937-1949. Fasády chrámu sú členené lizénami, oblúčkovým vlysom a polkruhovo ukončenými oknami so šambránami. Veža je ukončená barokovou helmicou s laternou.
* Židovský cintorín s historickými náhrobkami.

Súbor:Zbudza cintorin.jpg|Židovský cintorín


## Referencie

## Iné projekty

## Externé odkazy
* 


Kategória:Obce okresu Michalovce
Zemplínska Široká

**Zemplínska Široká** je obec na Slovensku v okrese Michalovce.

## Dejiny
Tento názov obec nesie od roku 1961. Vtedy boli zlúčené dve dovtedy samostatné obce Rebrín a Krášok.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová neskorobaroková stavba s polkruhovým ukončením presbytéria a vežou tvoriacou súčasť jej hmoty, z roku 1802. Donátorom chrámu bol gróf Peter Sirmai. Obnovou prešiel v roku 1920. V interiéri sa nachádza neorokokový ikonostas z poslednej tretiny 19. storočia. Fasády chrámu sú členené lizénami a segmentovo ukončenými oknami so šambránami. Veža vyrastá zo štítového priečelia vo forme rizalitu. Je členená pilastrami, dekorovaná nárožnými skoseniami a ukončená korunnou rímsou s terčíkom a hodinami a barokovou helmicou s laternou.

* Pravoslávny chrám Presvätej Bohorodičky, centrálna historizujúca stavba na pôdoryse gréckeho kríža z roku 1929-1934. V interiéri chrámu sa nachádza ikonostas od ikonopisca Josifa Popoviča z Ižského monastiera na Podkarpatskej Rusi. Veža chrámu je členená kordónovými rímsami a ukončená osemuholníkovou štítovou nadstavbou s atypickou cibuľovou helmicou.

## Osobnosti obce
### Rodáci
* Joseph Hertz (* 1872 – † 1946), vrchný rabín Spojeného kráľovstva Veľkej Británie a Severného Írska (rodák z Rebrín) 

## Referencie

## Iné projekty

## Externé odkazy
* 


Kategória:Obce okresu Michalovce
Trnava pri Laborci

**Trnava pri Laborci** je obec na Slovensku v okrese Michalovce. 

## Polohopis
Trnava pri Laborci susedí na severozápade s obcou Oreské, na západe s obcou Zbudza, na juhozápade s mestom Michalovce, na východe s obcou Vinné, na severovýchode s obcou Porúbka. Od viníc sa dá vyjsť na Viniansky hrad.

## Kultúra a zaujímavosti
### Pamiatky
* Gréckokatolícky kostol Zoslania sv. Ducha, jednoloďová baroková stavba so segmentovým ukončením presbytéria a predstavanou vežou, z roku 1713. Úpravami prešiel v rokoch 1870-1872. Interiér kostola je zaklenutý valenou klenbou s lunetami. Nachádza sa tu oltár s obrazom Zoslania sv. Ducha od A. Breinera z roku 1872, ostatné zariadenie kostola je novodobé. Fasády chrámu sú členené polkruhovo ukončenými oknami so šambránami. Veža má nárožné zaoblenia, je ukončená barokovou helmicou s laternou.  
* Ehrenheimovská kúria, jednopodlažná baroková bloková stavba s manzardovou strechou z polovice 18. storočia. Úpravou prešla v roku 1953, kedy bola necitlivo prefasádovaná. V súčasnosti má kúria hladké fasády a okná nevhodného horizontálneho formátu. Fasáde dominuje rizalit s trojuholníkovým štítom s tympanónom.

* Súbor štyroch kamenných peších mostov, technické pamiatky preklenujúce miestny potok z 19. storočia. 

## Referencie

## Iné projekty

## Externé odkazy
* 


Kategória:Obce okresu Michalovce
Trhovište

**Trhovište** je obec na Slovensku v okrese Michalovce.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová neskorobaroková stavba s polkruhovým ukončením presbytéria a mierne predstavanou vežou, z roku 1759. Začiatkom 19. storočia prešiel klasicistickou úpravou, obnovený bol v roku 1885. Interiér je zaklenutý valenými klenbami. Zariadenie kostola pochádza z prvej polovice 20. storočia. Kostol má hladké fasády, veža je ukončená stupňovitou ihlancovou helmicou.
* Gréckokatolícky kostol Všetkých svätých, jednoloďová klasicistická stavba s polkruhovým ukončením presbytéria a mierne predstavanou vežou, z roku 1818. Obnovou prešiel na konci 19. storočia. Interiér chrámu je zaklenutý konchou a pruskými klenbami. Jeho vnútorné zariadenie je z prvej polovice 20. storočia. Fasády sú členené lizénami, veža je ukončená barokovou helmicou.
* Reformovaný kostol, jednoloďová neoklasicistická stavba s polygonálnym záverom a predstavanou vežou, z rokov 1895-1897. Stojí na mieste dreveného chrámu, ktorý vyorel v roku 1880. Fasády kostola sú členené pilastrami. Veža vyrastá zo štítového priečelia, ukončená je korunnou rímsou s terčíkom a ihlancovou helmicou.
* Rímskokatolícka fara, jednopodlažná neobaroková stavba na pôdoryse obdĺžnika s valbovou strechou z roku 1900.

### Významný nález
Dve bronzové prilby a dva páry lícnych chráničov a jeden pár špirálových náramenníc, unikátne v európskom meradle, odhad pôvodu 1200 pred Kr.

## Osobnosti obce
### Rodáci
* Michal Maheľ (* 1920 - † 1999), geológ, akademik
* Ján Soták (* 1957), geológ, vysokoškolský pedagóg

## Referencie

## Literatúra
*

## Iné projekty

## Externé odkazy
* 


Kategória:Obce okresu Michalovce
Choňkovce

**Choňkovce** sú obec na Slovensku v okrese Sobrance.

## Polohopis
Obec sa nachádza na severovýchodnom okraji Potiskej nížiny, severovýchodne od Sobraniec v údolí Choňkovského potoka. 

## Dejiny
Písomne sa spomína až v roku 1409, a to v listine užského župana, v ktorej sa uvádza ako Hunkolch. Bola súčasťou Tibavského hradného panstva. Kráľovským majetkom sa po vzniku Uhorska stala i rozsiahla oblasť pod Vihorlatom. V 12. storočí sa postupne dostáva do súkromných rúk a stala sa šľachtickým majetkom - vlastnil ju bán Apa a neznámy Tyba. No už v 13. storočí sa oba rozsiahle majetky sústredili v rukách šľachticov z Michaloviec. Ondrej a Jakub II., synovia Jakuba I.. si v roku 1290 kúpili za 300 mariek od bývalých jobagiónov Užského hradu majetok v Tibave, a tak rozšírili svoje majetky i do týchto oblastí.

## Obyvateľstvo
Obyvatelia sa v minulosti zaoberali poľnohospodárstvom a drevorubačstvom. 

## Kultúra a zaujímavosti
### Pamiatky
* Gréckokatolícky kostol Zvestovania presvätej Bohorodičky, jednoloďová klasicistická stavba s polkruhovým ukončením presbytéria a predstavanou vežou, z prvej polovice 19. storočia. Obnovou prešiel v roku 1898. Interiér je zaklenutý pruskými klenbami. Fasády chrámu sú členené lizénami a polkruhovo ukončenými oknami. Veža je členená lizénovými rámami, dekorovaná je nárožnými skoseniami a ukončená barokovou helmicou s laternou. 

## Občianska vybavenosť
V obci sa nachádzajú tri chrámy, gréckokatolícky chrám, rímskokatolícky kostol a pravoslávny chrám. V Choňkovciach sa ďalej nachádza pošta, kultúrny dom s knižnicou, materská a základná škola a dom smútku. V obci sú vybudované inžinierske siete.

## Hospodárstvo
Sídli tu Poľnohospodárske družstvo Vinohrady, ktoré zamestnáva aj obyvateľov okolitých obcí. 

## Referencie

## Iné projekty

## Externé odkazy
* 


Kategória:Obce okresu Sobrance
Beňatina

**Beňatina** (nem. *Benethnie*, maď. *Vadászfalva*) je obec na Slovensku v okrese Sobrance.

## Obyvateľstvo
### Etnické a jazykové zloženie obyvateľstva
údaje:

### Náboženské zloženie obyvateľstva

## Kultúra a zaujímavosti
### Pamiatky
* Gréckokatolícky chrám sv. Mikuláša, jednoloďová neskoroklasicistická stavba s polkruhovým ukončením presbytéria a predstavanou vežou, z polovice 19. storočia. Interiér je zaklenutý pruskými klenbami. Zariadenie kostola s rokokovými prvkami pochádza z doby jeho vzniku. Fasády chrámu sú členené lizénami a polkruhovo ukončenými oknami so šambránami. Veža je dekorovaná nárožnými skoseniami a ukončená barokovou helmicou s laternou.

### Prírodné zaujímavosti
* Prírodná pamiatka Beňatinský travertín  

## Osobnosti obce
### Rodáci
* Andrej Bačinský (* 1732† 1809), mukačevský gréckokatolícky biskup v rokoch 17731809.

## Referencie

## Iné projekty

## Externé odkazy
* 


Kategória:Obce okresu Sobrance
Bežovce

**Bežovce** sú obec na Slovensku v okrese Sobrance.

## Kultúra a zaujímavosti
### Pamiatky
* Reformovaný kostol, jednoloďová barokovo-klasicistická stavba s polygonálnym záverom a vežou tvoriacou súčasť jej hmoty, z rokov 1851-1861. Stojí na mieste staršej drrevenej stavby. V roku 1930 bol postavený jednoosový stĺpový portikus. Interiér kostola je zaklenutý zrkadlovou klenbou. Fasády kostola sú členené opornými piliermi, veža vyrastajúca zo štítového priečelia vo forme rizalitu, je členená pilastrami a ukončená korunnou rímsou s terčíkom s hodinami a zvonovitou helmicou s vročením 1903. 

* Gréckokatolícky kostol Nanebovstúpenia Pána, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, zo začiatku 19. storočia. Interiér je plochostropý, členený pilastrami. Nachádza sa tu neoklasicistický oltár z roku 1922 s obrazom M. Jordána z Prešova. Fasády chrámu sú hladké s polkruhovo ukončenými oknami. Veža vyrastá zo štítového priečelia členeného pilastrami, ukončená je barokovou helmicou. 

## Referencie

## Iné projekty

## Externé odkazy
* 


Kategória:Obce okresu Sobrance
Blatná Polianka

**Blatná Polianka** (staršie *Blatná* *Poľanka*, maď. *Sárosmező*) je obec na Slovensku v okrese Sobrance.

## Obyvateľstvo
### Etnické a jazykové zloženie obyvateľstva
údaje:

### Náboženské zloženie obyvateľstva

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálnym záverom a predstavanou vežou, z roku 1906. Obnovou prešiel v roku 1931 a 1950. Fasády kostola sú členené pilastrami a polkruhovo ukončenými oknami. Veža je členená lizénovými rámami a ukončená korunnou rímsou so zuborezom, trojuholníkovými štítmi a ihlancovou helmicou. Na veži je vročenie postavenia kostola 1906 a jeho obnovy 1950. 

Súbor:Blatná Polianka 02.jpg|Reformovaný kostol
Súbor:Blatná Polianka 03.jpg


## Referencie

## Pozri aj
* Senianske rybníky

## Iné projekty

## Externé odkazy
* 
* RKC Blatná Polianka - stránka miestneho cirkevného zboru


Kategória:Obce okresu Sobrance
Blatné Remety

**Blatné Remety** sú obec na Slovensku v okrese Sobrance.

## Demografia

### Sčítanie 2011
 **údaje:** *Sčítanie obyvateľov, domov a bytov v roku* 2011

## Referencie

## Iné projekty

## Externé odkazy
* 


Kategória:Obce okresu Sobrance
Blatné Revištia

**Blatné Revištia** sú obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol Narodenia Presvätej Bohorodičky, jednoloďová neoklasicistická stavba so segmentovým ukončením presbytéria a vežou tvoriacou súčasť jej hmoty, z roku 1883. Stojí na mieste staršej drevenej stavby. Obnovou prešiel v roku 1937. Interiér je zaklenutý pruskými klenbami. Zariadenie chrámu pochádza z doby jeho výstavby. Fasády chrámu sú členené lizénami a polkruhovo ukončenými oknami so šambránami. Veža je členená lizénovými rámami a ukončená zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Bunkovce

**Bunkovce** sú obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol Zosnutia Presvätej Bohorodičky, jednoloďová neobaroková stavba s polkruhovým ukončením presbytéria a vežou tvoriacou súčasť jej hmoty, z roku 1932. Interiér je zaklenutý pruskými klenbami. Zariadenie kostola pochádza z doby jeho vzniku. Fasády chrámu sú členené lizénami a polkruhovo ukončenými oknami s profilovanými suprafenestrami. Veža vyraztá z priečelia vo forme rizalitu, je členená lizénovými rámami a ukončená korunnou rímsou s terčíkom a barokovou helicou s laternou.  

## Referencie

## Iné projekty

## Externé odkazy
* 


Kategória:Obce okresu Sobrance
Fonetika

**Fonetika** (z gr. „fonetikos“ = hlasný) je časť jazykovedy, ktorá sa zaoberá materiálnymi javmi a procesmi zvukovej reči z hľadiska ich fyzickej stavby a s ohľadom na ich funkciu pri dorozumievaní.

Fonetika je časť jazykovedy, ktorá sa zaoberá hláskou ako materiálom. Stredom jej pozornosti je štúdium artikulačných a akustických vlastností hlásky. Jej pôvodná definícia - náuka o zvukoch ľudskej reči - vychádza z etymológie slova fonetika (gr. foné = zvuk) a bola iste správna a vystihovala predmet fonetiky v prvom období rozvíjania fonetických vied. Dnes ju však považujeme za zastaranú, pretože nový výklad o zvukoch stále zaujíma aj v súčasnej fonetike ústredné miesto, je nevyhnutne treba vedľa nej zahrnúť aj výskum ostatných javov ľudskej reči, napr. slabiky, prízvuku, intonácie, ďalej fonetické zmeny v reči súvislej, otázky jazyka písaného a pod.

A.S.Čikobava: "Fonetika sa zaoberá zvukovým materiálom ľudskej reči. Skúma zvukovú stavbu, zvukový systém a zvukové zmeny v jazyku a zákonitosti týchto zmien."

K fonetike zaraďujeme aj náuku o správnej výslovnosti (ortoepia) a náuku o správnom písaní (ortografia). Pre správny zápis zvukovej realizácie jazyka používa fonetickú transkripciu.

Základnou realizačnou jednotkou je fóna.
Fóna je najmenšia jednotka fonetiky. Je to jednotka s najnižšou hladinou všeobecného, s najpestrejšími zvukovými črtami. Je to segment akustického rečového signálu. V jazykovom kóde sa transformuje na fonému. Má pevné postavenie.
Baškovce (okres Sobrance)

**Baškovce** () sú obec na Slovensku v Košickom kraji v okrese Sobrance.

## Polohopis
Obec sa nachádza na južnom úpätí Vihorlatu, vzdialená asi 5 kilometrov severne od Sobraniec. Najbližšími obcami sú Hlivištia ležiace asi tri kilometre na sever, Choňkovce vzdialené 3 km na východ a obec Horňa, ktorá leží približne v polovici cesty do Sobraniec.

## Dejiny
Obec sa po prvýkrát spomína v listine roku 1427. Názov obce je zaznamenaný v rznych podobách, *Baskócz* v roku 1773, *Baschkócz*, *Basskowce* z roku 1786 až na *Baskócz*, *Basskowce* z roku 1808. Koncom 19. storočia sa používal už len maďarský názov *Baskóc*, ktorý bol neskôr z dôvodu odlíšenia sa od rovnomennej obce v súčasnom okrese Humenné zmenený na *Alsóbaskóc*. V uhorskom geografickom lexikóne z roku 1851 sa obec spomína ako prevažne ruská (rusínska) s 228 obyvateľmi. Štatistika z roku 1910 vykazovala v Baškovciach nárast počtu obyvateľov na 307.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal len slovenský názov *Baškovce*. Po tzv. Malej vojne medzi Slovenskom a Maďarskom pripadli Baškovce horthyovskému Maďarsku, no po druhej svetovej vojne boli opätovne pričlenené k ČSR.

## Obyvateľstvo
### Etnické zloženie

### Jazykové zloženie

## Kultúra a zaujímavosti
### Pamiatky
* Gréckokatolícky kostol Nanebovstúpenia Pána, jednoloďová neobaroková stavba so segmentovým ukončením presbytéria a vežou tvoriacou súčasť jej hmoty, z roku 1863. Interiér je zaklenutý pruskými klenbami. Zariadenie chrámu pochádza z doby jeho výstavby. Fasády sú členené lizénami a polkruhovo ukončenými oknami. Veža je ukončená korunnou rímsou s terčíkom a barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Horňa

**Horňa** je obec na Slovensku v okrese Sobrance.

## Polohopis
Obec leží v tesnej blízkosti východne od Sobraneckých kúpeľov. 

## Kultúra a zaujímavosti
### Pamiatky
* Gréckokatolícky chrám Zosnutia Presvätej Bohorodičky, jednoloďová neobaroková stavba so segmentovým ukončením presbytéria a predstavanou vežou, z roku 1890. Obnovou po poškodení v druhej svetovej vojne prešiel v roku 1954. Nachádza sa tu ikonostas vytvorený firmou Rétay-Benedikt v roku 1890 v Budapešti. Fasády chrámu sú členené lizénami a polkruhovo ukončenými oknami. Veža je ukončená korounnou rímsou s terčíkom a barokovou helmicou s laternou. 

## Občianska vybavenosť
Od februára 2014 na území obce prevádzkuje svoju činnosť neziskové Zariadenie opatrovateľskej služby (ZOS) Anna-Mária, v ktorom je poskytovaná starostlivosť pre telesne postihnutých a slabších občanov prevažne v dôchodcovskom veku s kapacitou trinásť lôžok.

## Referencie

## Pozri aj
* Zoznam kultúrnych pamiatok v obci Horňa

## Iné projekty

## Externé odkazy
* 


Kategória:Obce okresu Sobrance
Husák (okres Sobrance)

**Husák** () je obec na Slovensku v okrese Sobrance.

## Názov
Podľa ľudovej formy *husák*, čiže pastier husí.

## Dejiny
Archeologický prieskum ukázal, že územie obce bolo osídlené už v eneolite. Prvá písomná zmienka pochádza z roku 1548 zo sporu, ktorý bol riešení v Leleskom konvente. Zemepáni obce boli rod Druget z Humenného. Obec Husák od roku 1919, na základe Saintgermainskej zmluvy, patrí do územia Slovenska, od roku 1922 do Košickej župy neskôr (1928) do Slovenskej krajiny. Po malej vojne od 4. apríla 1939 bola pričlenená k Maďarskému kráľovstvu. Oslobodená bola 28. októbra 1944 Sovietskym vojskom. Obyvatelia obce sa po stáročia zaoberali vinárstvom, ovocinárstvom, chovom dobytka a prácou v lese.

V roku 1599 mala obec 32 domov. Po celokrajinskom sčítaní v roku 1715 mala obec 10 poddanských domov. V roku 1828 mala obec 34 domov a 385 obyvateľov. Neskôr v roku 1851 mala 240 obyvateľov z čoho bolo 124 rímskokatolíckeho vierovyznania, 110 gréckokatolíckeho vierovyznania, 6 boli židia. V roku 1910 mala obec 400 obyvateľov. Podľa posledného sčítania obyvateľstva (2011) mala obec 165 obyvateľov.


Súbor:Mapa Husáka z roku 1866.jpg|Urbárska mapa Husáka z roku 1866
Súbor:Súpis po domoch 1869 čelná strana.jpg|Súpis po domoch 1869 čelná strana
Súbor:Súpis po domoch 1869.png|Súpis po domoch 1869
Súbor:Súpis po domoch 1869 zadná strana.jpg|Súpis po domoch 1869 zadná strana
Súbor:Okres Sobrance 1922.jpg|Mapa okresu Sobrance 1922


## Kultúra a zaujímavosti
### Pamiatky
* Rímskokatolícky kostol sv. Joachima a Anny, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty, z rokov 1927-1928. Pôvodne bol fíliou farnosti Onokovce (Оноківці, Ukrajina), v rámci Sátmarskej diecézy. Od roku 1945 patrí do farnosti sv. Štefana Uhorského kráľa v Jenkovciach. V interiéri sa nachádza hlavný oltár s prvkami secesie z doby výstavby kostola. Fasády kostola sú členené polkruhovo ukončenými oknami, veža je horizontálne členená kordónovými rímsami a ukončená ihlancovou helmicou s laternou.


Súbor:Základný kameň.jpg|Základný kameň kostola sv. Joachima a Anny 
Súbor:Interier kostola sv. Anny.jpg|Interiér kostola sv. Joachima a Anny 


## Poznámky


## Referencie

## Iné projekty

## Externé odkazy
* 


Kategória:Obce okresu Sobrance
Hlivištia

**Hlivištia** sú obec na Slovensku v okrese Sobrance.

## Dejiny
Prvá písomná zmienka o obci pochádza z roku 1448, kedy patrila šľachticom z Michaloviec. V miestnej kronike, vedenej kronikárom Leinerom sa spomína že začiatky obce siahajú do roku 1418, keď nebola obcou, ale osadou obce Jasenov. Vyvinutou sa stala až v roku 1449, keď je uvádzaná vo forme Hlevischa. Predtým je doložená ako Liuiscze. Názov sa menil viackrát – 1773 ako Hliviscze, 1920 Hlivište a dnešný názov je z roku 1927. Vznik Hlivíšť sa zrejme chápe ako založenie osady Hliník. Názov obce korení v slove hlivieť a mal funkciu chotárového názvu. V roku 1549 tu bolo okrem šoltýsa 18 poddanských domácností, 10 sedliackych domácností na celých, 11. na polovičnej usadlosti a 7 želiarskych domácností. V roku 1567 tu hospodárili 4 sedliaci (1 na celej a 3 na polovičnej usadlosti). V roku 1599 tu okrem šoltýsa žilo 14 poddanských rodín. Na prelome 16. a 17. storočia boli Hlivištia stredne veľkou dedinou s takmer výlučne poddanským obyvateľstvom. V 17. a začiatkom 18. storočia poddaných ubúdalo. V druhej polovici 18. storočia boli Hlivištia dedinou so slovenským obyvateľstvom. Po malej vojne, sa stala obec Hlivištia súčasťou územia zabraného Maďarskom. Obec bola oslobodená sovienskou armádou 2. novembra 1944.

## Kultúra a zaujímavosti
### Pamiatky
* Gréckokatolícky kostol sv. Juraja, jednoloďová neobaroková stavba s polkruhovým ukončením presbytéria a vežou tvoriacou súčasť jej hmoty, z rokov 1898-1899. Interiér je zaklenutý pruskými klenbami. Zariadenie chrámu pochádza z doby jeho výstavby. Fasády sú členené lizénami a polkruhovo ukončenými oknami. Veža vyrastá zo štítového priečelia vo forme rizalitu, je členená lizénovými rámami a ukončená barokovou helmicou s laternou. 

### Pomníky
* Pamätná tabuľa Jurajovi Joanikovi Bazilovičovi odhalená pri príležitosti 180. výročia jeho smrti

### Prírodná rezervácia
*V katastrálnom území obce je na ploche 11,25 ha prírodná rezervácia Drieň.

## Referencie

## Iné projekty

## Externé odkazy
* 


Kategória:Obce okresu Sobrance
Inovce

**Inovce** () sú obec na Slovensku v okrese Sobrance.

## Polohopis
Inovce ležia v juhovýchodnej časti Beskydského predhoria v geomorfologickom podcelku Ublianska pahorkatina, v eróznej kotline Inovského potoka, prítoku Stežnej. Obec sa nachádza v severovýchodnej časti okresu Sobrance, pri štátnej hranici s Ukrajinou. Nižšie polohy svahov v kotline sú odlesnené, juhovýchodnú časť tvoria svahy Holice (984 m n. m), patriacej však už do Vihorlatských vrchov.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová drevená neskorobaroková cerkev s polygonálnym ukončením presbytéria a vežou tvoriacou súčasť jej hmoty, z obdobia okolo roku 1836. Obnovou prešiel v 90. rokoch 20. storočia. Ide o trojpriestorovú zrubovú stavbu pokrytú šindľovou strechou, v prednej časti sa skladá z babinca, nad ktorým je umiestnená veža, lode na štvorcovom pôdoryse a polygonálneho presbytéria. Interiér je plochostropý s doskovaním. Veža dosadá na konštrukciu babinca, je situovaná do prečnievajúcej strechy a podchytená drevenými krakorcami. Hlavný oltár s ikonostasom má neskorobarokové ornamenty a pochádza z čias stavby cerkvi. Ikona Kristus Učiteľ pochádza z rokov 1760-1780, má rozmery 75x80 cm. Ikona Pieta z roku 1842, olejomaľba na dreve, autor Sing. Michal Markovič, rozmery 80x70 cm. V areáli chrámu stojí drevená zvonica s otvorenou vrchnou časťou a stanovou stechou. 

## Osobnosti obce
### Rodáci
* Móric Ballagi (narodený ako Móric Bloch) (* 1815 - † 1891), maďarský jazykovedec, akademik uhorskej akadémie vied (1858). Zaoberal sa lexikografiou a maďarskou gramatikou, zbieral maďarské príslovia, študoval hebrejčinu. Autor Úplného slovníka jazyka maďarského.

## Referencie

## Iné projekty

## Externé odkazy
* 
* Drevené chrámy- profil dreveného kostola


Kategória:Obce okresu Sobrance
Jasenov (okres Sobrance)

**Jasenov** je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol sv. Eliáša proroka, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1820. Obnovou prešiel v roku 1949 a po zemetrasení v roku 2004. Interiér chrámu je zaklenutý pruskými klenbami, záver konchou. Oltár s ikonostasom pochádza zo začiatku 20. storočia. Fasády chrámu sú členené lizénami a polkruhovo ukončenými oknami. Veža je ukončená ihlancovou helmicou. 

### Zaujímavosti
* 20. mája 2003 v neskorých večerných hodinách obec Jasenov zasiahlo stredne silné zemetrasenie, pri ktorom bolo poškodených 90 percent rodinných domov a gréckokatolícky chrám. Poškodené boli aj domy v okolitých obciach. K obetiam na ľudských životoch nedošlo.

## Referencie

## Iné projekty

## Externé odkazy
* 


Kategória:Obce okresu Sobrance
Koňuš

**Koňuš** je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol Zoslania Svätého Ducha, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1947-1969. Stavba vychádza z tradície klasicistických vidieckych kostolov, má hladké fasády a náznakovo zdvojené okná. Veža vyrastajúca zo štítového priečelia je ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Krčava

**Krčava** je obec na Slovensku v okrese Sobrance.

## Názov
Názov utvorený príponou priestoru *-ava* podľa väčšej plochy získanej krčovaním či klčovaním.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1829. Fasády chrámu sú členené opornými piliermi a segmentovo ukončenými oknami, veža je ukončená korunnou rímsou s terčíkom a barokovou helmicou. 

## Referencie

## Iné projekty

## Externé odkazy
* 


Kategória:Obce okresu Sobrance
Kristy

**Kristy** sú obec na Slovensku v okrese Sobrance. Žije tu malé množstvo ľudí. Je tu viac seniorov ako mladších ľudí. Viac ako 30% obyvateľov je rómov.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálnym záverom a predstavanou vežou, z rokov 1903-1904. Obnovou prešiel po poškodení z druhej svetovej vojny v roku 1949, no v roku 1951 vyhorel a musel byť znovu obnovený. Fasády kostola sú hladké s polkruhovo ukončenými oknami. Veža s vročením 1903 a 1977 je členená pilastrami, v hornej časti s nárožnými skoseniami, ukončená je ihlancovou helmicou. 

Súbor:KostolKristy.jpg|Reformovaný kostol


## Referencie

## Iné projekty

## Externé odkazy
* Oficiálna stránka obce
* RKC Kristy - stránka miestneho cirkevného zboru


Kategória:Obce okresu Sobrance
Nižná Rybnica

**Nižná Rybnica** je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol Ochrany Presvätej Bohorodičky, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1908. Fasády chrámu sú členené lizénami a polkruhovo ukončenými oknami. Veža vyrastá z priečelia vo forme rizalitu. Je členená lizénovými rámami a nárožnými skoseniami, ukončená je barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Podhoroď

**Podhoroď** () je obec na Slovensku v okrese Sobrance.

## Dejiny
Ako podhradská osada sa obec spomína v roku 1404. Prvá neoficiálna zmienka dokonca tvrdí, že obec bola osídlená už pred rokom 1302. Už od 13. storočia dominoval obci hrad Tibava, z ktorého je dnes už len zrúcanina. Jej obyvatelia boli väčšinou  poľnohospodári, pastieri, pálili vápno, uhlie a pracovali v miestnych lesoch. O prosperite dediny svedčila existencia mlyna v 18. storočí. 

## Kultúra a zaujímavosti
### Pamiatky
* Tibavský hrad, zaniknutý hrad nad obcou z konca 13. storočia. Prvá písomná zmienka o hrade je z roku 1337. Rozšírením prešiel okolo roku 1491. Do súčasnosti sa z hradu dochovali iba zvyšky základov. 

* Gréckokatolícky kostol sv. Bazila Veľkého, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z rokov 1838-1844. V interiéri sa nachádza barokový ikonostas s rokokovými prvkami pochádzajúci zo staršej stavby. Fasády chrámu sú hladké s polkruhovo ukončenými oknami. Veža vyrastá z priečelia vo forme rizalitu, má nárožné skosenia a je ukončená korunnou rímsou s terčíkom a barokovou helmicou s laternou.  

## Referencie

## Iné projekty

## Externé odkazy
* 


Kategória:Obce okresu Sobrance
Porostov

**Porostov** je obec na Slovensku v okrese Sobrance.

## Polohopis
Porostov leží v severovýchodnej časti Východoslovenskej nížiny.

## Dejiny
Prvá písomná zmienka o obci je z roku 1412. Obec patrila panstvu Michalovce - Tibava. V roku 1427 mala 31 port. V 18. storočí sa útekmi poddaných vyľudňovala, v roku 1715 je zaznamenaných iba 9 domácností. V roku 1828 mal Porostov 45 domov a 436 obyvateľov. V 19. storočí vlastnili tunajšie majetky Tomčániovci, Véčeiovci, Tibaiovci. V rokoch 1870-1880 vrcholila vlna vysťahovalectva. Obyvateľstvo sa zaoberalo roľníctvom, ovocinárstvom a prácou v lesoch. Za prvej ČSR sa obyvatelia živili aj tkáčstvom. V rokoch 1939-1944 bola obec pripojená k Maďarsku.

## Kultúra a zaujímavosti
### Pamiatky
* Gréckokatolícky kostol Povýšenia sv. Kríža, jednoloďová neoklasicistická stavba so segmentovým ukončením presbytéria a predstavanou vežou, z roku 1868. Obnovou prešiel v roku 1935. Interiér je zaklenutý pruskými klenbami. Nachádza sa tu ikonostas z roku 1892. Fasády chrámu sú členené opornými piliermi a polkruhovo ukončenými oknami so šambránami. Veža je členená lizénovými rámami a ukončená ihlancovou helmicou. Chrámovým sviatkom je 14. september - Povýšenie sv. úctyhodného kríža Ježiša Krista nad celým svetom. 

Súbor:Ikonostas v Porostove.jpg|Ikonostas v chráme


## Referencie

## Iné projekty

## Externé odkazy
* Oficiálna stránka obce


Kategória:Obce okresu Sobrance
Ostrov (okres Sobrance)

**Ostrov** je obec na Slovensku v okrese Sobrance.

## Kultúra a zaujímavosti
### Pamiatky
* Rímskokatolícky kostol Nanebovstúpenia Pána, jednoloďová neogotická stavba s polygonálnym ukončením presbytéria a predstavanou vežou, zo začiatku 20. storočia. Fasády kostola sú členené opornými piliermi a okami s lomeným oblúkom a šambránami. Veža je ukončená trojuholníkovými štítmi a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Sobrance
Petrovce (okres Sobrance)

**Petrovce** sú obec na Slovensku v okrese Sobrance.

## Polohopis
V odlesnenej kotline pohoria Popričné leží v nadmorskej výške 290 m obec Petrovce. Obec je obklopená listnatými lesmi vhodnými na zber húb a poľovníctvo. V dedine je športový areál a dva rybníky, vhodné na turistiku alebo športový rybolov. 

## Referencie

## Iné projekty

## Externé odkazy
* 


Kategória:Obce okresu Sobrance
Porúbka

**Porúbka** môže byť:
* obec v okrese Bardejov, pozri Porúbka (okres Bardejov)
* obec v okrese Humenné, pozri Porúbka (okres Humenné)
* obec v okrese Sobrance, pozri Porúbka (okres Sobrance)
* obec v okrese Žilina, pozri Porúbka (okres Žilina)
Porúbka (okres Sobrance)

**Porúbka** je obec na Slovensku v okrese Sobrance.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1897. Obnovou a rozšírením prešiel v roku 1949. Interiér je zaklenutý valenými klenbami. Neoklasicistický oltár pochádza z roku 1935. Fasády kostola sú členené lizénami a polkruhovo ukončenými oknami. Veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Sobrance
Priekopa (okres Sobrance)

**Priekopa** je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol Narodenia Presvätej Bohorodičky, jednoloďová eklektická stavba s polygonálnym ukončením presbytéria a vežou tvoriacou súčasť jej hmoty, z rokov 1912-1913. Interiér chrámu je zaklenutý valenou klenbou. Zariadenie pochádza z doby jeho výstavby. Fasády nesú prvky neorománskeho a neobarokového štýlu. Nárožia majú dekoratívne kvádrovanie, okná sú polkruhovo ukončené. Veža vyrastá z priečelia vo forme rizalitu je lemovaná pilastrami a ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Ruská Bystrá

**Ruská Bystrá** () je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky Chrám Prenesenia ostatkov sv. Mikuláša, jednoloďová drevená baroková cerkev s polygonálnym ukončením presbytéria a vežou tvoriacou súčasť jej hmoty, z rokov 1720-1730. Od roku 2008 je zapísaný v Zozname svetového kultúrneho dedičstva UNESCO. Chrám je postavený na kamennom základe, jeho konštrukcia je zložená z ručne tesaných drevených trámov. Pôdorysne sa skladá z troch častí, predsiene teda babinca, lode na štvorcovom pôdoryse a presbytéria s polygonálnym záverom. V interiéri sa nachádza barokový ikonostas skladajúci sa z cárskych dverí, po stranách ktorých sú ikony Bohorodičky a Krista. Ďalšie ikony prvého radu sú sv. Mikuláš a sv. Paraskieva. Druhý rad sviatkov má uprostred ikonu Poslednej večere. V treťom, apoštolskom rade, je v strede hlavná ikona Krista a vedľa neho ikony Bohorodičky a Jána Krstiteľa. Ikonostas nad radom starozákonných prorokov ukončuje kalvária, ktorá je nezvyčajne na strope. Fasády cerkvy majú odhalenú drevenú konštrukciu bez prekrytia, strecha je pokrytá šindľom, na veži je baroková šindľová helmica.


Súbor:Cerkov Prenesenia ostatkov svateho Mikulasa Ruska Bystra.jpg|Chrám Prenesenia ostatkov sv. Mikuláša
Súbor:Cerkov Prenesenia ostatkov svateho Mikulasa Ruska Bystra zapadny pohlad.jpg
Súbor:Cerkov Prenesenia ostatkov svateho Mikulasa Ruska Bystra02.jpg
Súbor:Ruská Bystrá, cerkiew, widok od południa.jpg
Súbor:Ruská Bystrá, cerkiew, wieża nad babińcem.jpg|Detail veže
Súbor:Teraz 065.jpg|Oltár za ikonostasom


## Referencie

## Iné projekty

## Externé odkazy
* 
* Drevené chrámy- profil dreveného kostola


Kategória:Obce okresu Sobrance
Ruský Hrabovec

**Ruský Hrabovec** () je obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol sv. Juraja veľkomučeníka, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1838. Obnovou prešiel v roku 1936. Interiér je zaklenutý pruskými klenbami, presbytérium konchou. Nachádza sa tu baldachýnový oltár s ikonostasom z doby výstavby kostola. Bočný oltár Krista na Olivovej hore pochádza z dielne Lepeczkého z roku 1909. Fasády chrámu sú členené lizénami a polkruhovo ukončenými oknami. Veža má nárožné zaoblenia, členená je lizénami a ukončená barokovou helmicou. Nad portálom je v štylizovanom tympanóne vročenie výstavby kostola. 

## Referencie

## Iné projekty

## Externé odkazy
* 


Kategória:Obce okresu Sobrance
Kategória:Rusínske obce okresu Sobrance
Ruskovce (okres Sobrance)

**Ruskovce** sú obec na Slovensku v okrese Sobrance.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová historizujúca stavba s polkruhovým ukončením presbytéria a mierne predstavanou vežou, z roku 1925. Úpravami prešiel v roku 1945. Fasády chrámu sú členené lizénami a združenými neorománskymi oknami s polkruhovým záklenkom. Veža vyrastá zo štítového priečelia, v hornej časti je oktogonálna s bifóriami, ukončená je trojuholníkovými štítmi a barokovou helmicou s laternou. 

* Vodný mlyn s pílou, jednopodlažná technická pamiatka na pôdoryse obdĺžnika z roku 1919. V roku 1924 bol vybudovaný jednopriestorový objekt píly. 

## Referencie

## Iné projekty

## Externé odkazy
* 


Kategória:Obce okresu Sobrance
Tašuľa

**Tašuľa** je obec na Slovensku v okrese Sobrance.

## Demografia
### Sčítanie 2021

## Občianska vybavenosť
V obci sa nachádza moderný reformovaný kostol adaptovaný z domu smútku v roku 1991. 

## Referencie

## Iné projekty

## Externé odkazy
* 


Kategória:Obce okresu Sobrance
Tibava (obec)

**Tibava** je obec na Slovensku v okrese Sobrance.

## Dejiny
Obyvatelia boli poväčšine poľnohospodári. Staršie názvy obce boli Tibova ves, Tiba, Tyba. Koncom 19. storočia postihlo dedinu vysťahovalectvo.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová gotická stavba s polygonálnym ukončením presbytéria a vežou tvoriacou súčasť jej hmoty, z druhej polovice 14. storočia. Barokovou úpravou prešiel v 20. rokoch 18. storočia po jeho rekatolizácii. V roku 1906 došlo k rozšíreniu kostola. V interiéri sa dochovala pôvodná gotická klenba. Nachádza sa tu renesančný epitaf Ladislava Pribeka zo 16. storočia. Fasády kostola sú členené opornými piliermi a segmentovo ukončenými oknami. Veža je ukončená barokovou helmicou s laternou.

* Tibavský hrad, zrúcanina hradu z 13. storočia. Nachádza sa v katastrálnom území obce Podhoroď.
**<big>Zaujímavosti</big>**

* V rokoch 1931 až 1933 pôsobil v obci kňaz Emil Szmutko, ktorý zahynul 23. novembra 1944 počas presunu frontu v obci Čičarovce. Aktuálne prebieha proces zhromažďovania dát o jeho osobe, pre tento účel bola arcibiskupom Bernardom Boberom zriadená špeciálna komisia.

## Referencie

## Iné projekty

## Externé odkazy
* 


Kategória:Obce okresu Sobrance
Sejkov

**Sejkov** je obec na Slovensku v okrese Sobrance.

## Kultúra a zaujímavosti
### Pamiatky
* Rímskokatolícky kostol Najsvätejšieho srdca Ježišovho, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty, z roku 1894. Interiér kostola je plochostropý. Z pôvodného neogotického zariadenia sa v interiéri dochovali bočné oltáre so sachami Piety a Madony s dieťaťom a obraz Najsvätejšieho srdca Ježišovho. Fasády kostola sú hladké s oknami s lomeným oblúkom. Veža vyrastá zo stupňovitého priečelia vo forme rizalitu, ukončená je ihlancovou helmicou. 

* Gréckokatolícky kostol sv. Juraja, jednoloďová neobaroková stavba so segmentovým ukončením presbytéria a vežou tvoriacou súčasť jej hmoty, z roku 1908. Zariadenie chrámu pochádza z doby jeho výstavby, nachádza sa tu ľudová maľba sv. Juraja. Fasády sú členené polkruhovo ukončenými oknami so šambránami. Nad portálom je umiestnené kazulové okno. Veža je členená lizénami a ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Sobrance
Svätuš

**Svätuš** je obec na Slovensku v okrese Sobrance.

## Občianska vybavenosť
V obci sa nachádza moderný reformovaný kostol postavený v 70. rokoch 20. storočia.

## Referencie

## Iné projekty

## Externé odkazy
* 
* RKC Svätuš - stránka miestneho cirkevného zboru


Kategória:Obce okresu Sobrance
Veľké Revištia

**Veľké Revištia** je obec na Slovensku, ktorá vznikla spojením obcí Vyšné Revištia a Gajdoš v okrese Sobrance.

## Kultúra a zaujímavosti
### Pamiatky
* Reformovaný kostol, jednoloďová pôvodne klasicistická stavba s polygonálnym záverom a predstavanou vežou, z rokov 1843–1844. Stojí na mieste staršieho dreveného kostola z roku 1794. V roku 1931 bol pôvodný maľovaný strop z roku 1850 nahradený valenou klenbou. Obnovou prešiel v roku 1952 z tohto obdobia pochádza aj zariadenie kostola. Fasády kostola sú členené polkruhovo ukončenými oknami so šambránami. Veža je členená lizénovými rámami s nárožnými skoseniami, ukončená je zvonovitou helmicou s laternou. Vo veži je umiestnený zvon z roku 1804 od prešovských zvonolejárov Pavla Schmitza a Jána Lecherera.

* Neoklasicistická kúria, jednopodlažná stavba na pôdoryse písmena L z konca 19. storočia. Po necitlivej úprave stratila kúria pôvodné historizujúce členenie fasády.  

## Referencie

## Iné projekty

## Externé odkazy
* 


Kategória:Obce okresu Sobrance
Vojnatina

**Vojnatina** je obec na Slovensku v okrese Sobrance.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová pôvodne ranorenesančná stavba s pravouhlým ukončením presbytéria a vežou tvoriacou súčasť jej hmoty, z polovice 16. storočia. Barokovou úpravou prešiel v roku 1718. Obnovený bol v 19. storočí klasicisticky a v roku 1948, keď bola odkrytá krypta pod kostolom. V interiéri sa nachádza barokový hlavný oltár. Z pôvodnej renesančnej stavby sa okrem obvodových múrov dochoval portál na južej strane lode s kamenným profilovaným ostením a rímsou. Fasády kostola sú členené polkruhovo ukončenými oknami so šambránami. Veža je členená lizénovými rámami a ukončená zvonovitou helmicou. 
* Liatinový náhrobok, neogotický podstavec s krížom z druhej polovice 19. storočia. Umiestnený je v areáli kostola.

## Referencie

## Iné projekty

## Externé odkazy
* 


Kategória:Obce okresu Sobrance